google/wiki40b huggingface dataset:
Spoločná slovensko-česká súťaž hádzanárok

Národné play-off SR a ČR

Po skončení súťaže sa 4 najlepšie slovenské a české družstvá v konečnej tabuľke WHIL stávajú účastníkmi národného play-off SR a národného play-off ČR, kde bojujú o tituly majstrov ako aj o ďalšie medailové umiestenie v svojich krajinách. Národné play-off sa hrá vyraďovacím systémom (semifinále, o 3. miesto a finále) spravidla na tri, príp. na dva víťazné zápasy.
Boé

Poloha

Obec má rozlohu 16,5 km². Najvyšší bod je položený 59 m n. m. a najnižší bod 37 m n. m.

Obyvateľstvo

Počet obyvateľov obce je 5 361 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Up All Night (album, One Direction)

Podklad a nahrávanie

Po finále siedmej série X Factoru bolo oznámené že One Direction podpísali nahrávaciu zmluvu so Simonom Cowellom zo Sony Music z pobočky Syco Music. Zasadnutie nahrávacej spoločnosti sa konalo v Londýne, Los Angeles a v Štokholme. Skladatelia ako Savan Kotecha, Kelly Clarkson, Ed Sheeran a renomovaný producenti RedOne, Rami Yacoub, Steve Mac a Toby Gad, ktorí predtým pracovali s Lady Gaga, Britney Spears, Pink, Jennifer Lopezovou, Beyoncé, Usher a inými, prispeli k albumovej produkcii.
One Direction mali 4. apríla 2011 vystúpenie v The Alan Titmarsch Show, kde Zayn Malik potvrdil, že skladba „What Makes You Beautiful“ z ich pripravovaného albumu výjde v júni, no napokon vyšla až v auguste aby sa termín zhodoval zo začatím ôsmej série X Factoru. 17. novembra 2011 One Direction zobrazilo niekoľko piesní z ich albumu počas zasadnutia UStream. V novembri 2011 One Direction podpísali zmluvu s Columbia Records v Spojených štátoch. Pôvodne bolo vydanie albumu v Spojených štátoch stanovené na 23. marca 2012 prostredníctvom Columbia Records, no vzhľadom k drvivému dopytu fanúšikov bol nakoniec ich album vydaný o desať dní skôr a to 13. marca 2012.

Názov a vzhľad

Po naliehaní fanúšikov sa nakoniec One Direction rozhodli, že dňa 15. novembra 2011 na ich oficiálnych stránkach odhalia názov a vzhľad ich albumu. 17. októbra 2011 bol prepustený výpis skladieb na albume. Ako ich kaderníčka a maskérka pôsobí Lou Teasdale. John Urbano režíroval videoklip k singlu „What Makes You Beautiful“ a „Gotta Be You“ nafotil fotky. Caroline Watson pracuje ako ich stylistka.

Zvuk

Up All Night je prevažne popový album, ktorý sa orientuje na tanečný pop, teen pop, pop rock a power pop. Hudobné nástroje použité v piesňach boli gitary, bicie a klavír. Väčšina piesní je v rýchlom tempe, na rozdiel od balád ako „Gotta Be You“, „More than This“, „Taken“, „Same Mistakes“ a „Moments“.
Pohraničná prechodová stanica

Pohraničná prechodová stanica, laicky hraničná stanica je železničná stanica, v ktorej sa vykonávajú rôzne špedičné, komerčné, colné, pasové fyto-patologické úkony pri preprave osôb, tovaru a súvisiace s prechodom štátnej hranice.
Po dopravnej stránke môže predstavovať preberanie železničných vozidiel, vlakov a zásielok od susednej železničnej správy, preprah hnacieho vozidla s následnou technickou vozňovou skúškou. Táto stanica zvykne byť na území jedného zo susediacich štátov a v tom prípade sa tieto úkony vykonávajú v jednej pohraničnej stanici súčasne. Príkladom na Slovensku je žel. stan. Štúrovo, ktorá vykonáva ako PPS túto funkciu už od r. 1962. Vlaky z MÁVu dovážajú maďarské rušne a vl. čaty . Tu sa prevedie tech. kontrola, preprah náležitostí, spracovanie vlaku po tech., dopravnej a komerčnej stránke . Pracujú tu pracovníci maď. orgánov železnice a iných firiem , zúčastnených na žel. doprave. Takisto ako veterinárna, fyto-patologická kontrola, ap.
Grégorios Palamas

Životopis

Narodil sa v Konštantínopole v aristokratickej rodine. Ako 20-ročný odišiel na Svätý vrch Atos, no v roku 1340 ho opustil. V roku 1347 sa stal solúnskym biskupom.

Kanonizácia a pamiatka

Grégorios Palamas bol kanonizovaný 9 rokov po svojej smrti (v roku 1368) patriarchom Filoteom. Jeho pamiatku si pravoslávna cirkev pripomína dvakrát: v Druhú nedeľu Veľkého pôstu, a to z dôvodu jeho víťazstva nad herézou v cirkvi (analogicky k víťazstvu ortodoxie nad ikonoklazmom v Prvú nedeľu Veľkého pôstu) a druhýkrát v deň jeho smrti, 14. novembra. Aj niektoré východné katolícke cirkvi ho uctievajú ako svätého.
Samuel Bohuš

Životopis

Študoval na domácich evanjelických školách, 1704-08 na univerzite vo Wittenbergu. Autor právnických diel (zostali v rukopise), práca o uhorskom práve nevyšla pre smrť autora, hoci ju mali odmeniť cenou kráľa Karola VI. Finančne pomohol vydať 4-dielny spis → Samuela Michalidesa Sumovní a gruntovní výklad Písma.
Andernos-les-Bains

Poloha

Obec má rozlohu 20,01 km². Najvyšší bod je položený 30 m n. m. a najnižší bod 1 m n. m.

Obyvateľstvo

Počet obyvateľov obce je 11 043 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Escoulis

Poloha

Obec má rozlohu 4,64 km². Najvyšší bod je položený 410 m n. m. a najnižší bod 298 m n. m.

Obyvateľstvo

Počet obyvateľov obce je 80 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Billième

Poloha

Obec má rozlohu 5,98 km². Najvyšší bod je položený 1 161 m n. m. a najnižší bod 320 m n. m.

Obyvateľstvo

Počet obyvateľov obce je 249 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Podpeklianka

Prameň

Tečie v Nízkych Tatrách, v podcelku Kráľovohoľské Tatry, kde pramení priamo pod hlavným hrebeňom pohoria, na severozápadnom svahu Bartkovej (1 790,2 m n. m.) v nadmorskej výške približne 1 500 m n. m., východne od Ždiarskeho sedla (1 473,7 m n. m.).
Panslavizmus

Panslavizmus bol politicko-ideologický smer, ktorého hlavný obsah tvorilo úsilie o zjednotenie slovanských národov pod vládou ruského cárizmu "tak, ako všetky slovanské rieky tečú do ruského mora". Vznikol medzi slovanskými národmi koncom 18. storočia a rozšíril sa najmä v 19. storočí. Prívrženec panslavizmu sa nazýval pansláv, pričom výraz „štvaví panslávi“ používali v Uhorsku na označenie národovcov (prevažne evanjelikov) snažiacich sa o vyčlenenie slovenských stolíc z Uhorska.
Termín panslavizmus použil v Uhorsku po prvýkrát v roku 1826 Ján Herkeľ vo svojom diele Elementa universalis linguae Slavicae.
Predzvesťou politického panslavizmu bola snaha o literárne a kultúrne zjednotenie Slovanov v práci J. Kollára O literárnej vzájomnosti, Kollár bol v tom čase kazateľom evanjelickej cirkvi v Budapešti. Jeho názory našli priaznivú odozvu v cárskom Rusku, ktoré v nich videlo rozšírenie svojej historickej úlohy od záštity všetkých pravoslávnych k zjednoteniu Slovanov vôbec.
Štúrove koncepcie sa počas jeho života menili, od predstavy z r. 1848/49 o Slovenskom okolí na čele so srbským kniežaťom Obrenovičom v rámci Rakúska sa na konci života definitívne priklonil k včleneniu Slovenska do Ruska a prijatiu Slovákmi pravoslávia. Najvýraznejším predstaviteľom panslavizmu na Slovensku v 2. polovici 19. storočia bol Svetozár Hurban Vajanský.
Politický panslavizmus ako hnutie priamo ohrozujúce integritu štátu bol v Uhorsku trestným činom (§ 127. uhorského trestného zákona).
Poliaci sa k idei všeslovanskej vzájomnosti pod dominanciou Ruska nikdy nepridali.
Maďarská rodina (astronómia)

Maďarská rodina je skupina asteroidov pásma planétok obiehajúcich okolo Slnka vo vzdialenosti 1,78 až 2,00 AU. Majú nízku excentricitu (pod 0,18) a inklináciu medzi 16 a 34°. Obežnú dobu majú približne 2,5 roka. Majú rezonanciu s Jupiterom 9:2 a s Marsom 3:2. Sú pomenované po najväčšom členovi tejto rodiny 434 Hungaria a ležia vo vnútri "jadra" pásma planétok za 4:1 Kirkwoodovou medzerou.
Väčšina asteroidov Maďarskej rodiny sú E-typy, čo znamená, že majú veľmi vysoko svetlé enstatitove povrchy a albedo typicky nad 0,30. Aj napriek ich vysokému albedu, ani jeden nie je viditeľný ďalekohľadom, pretože sú príliš malé, najväčší (434 Hungaria) má priemer 20 km. Aj napriek tomu patria medzi najmenšie asteroidy pozorovateľné amatérskymi teleskopmi.
Pôvod asteroidov Maďarskej rodiny je dobre známy. Na 4:1 obežnej rezonancii s Jupiterom, ktorá sa nachádza na polosi 2,06 AU je každé obiehajúce teleso vtiahnuté do vysokej excentricity a nestálej obežnej dráhy tvoriacej najvnútornejšiu Kirkwoodovu medzeru. Vnútro tejto rezonancie, asteroidy s malou inklináciou obehu, na rozdiel od tých v 4:1 Kirkwoodovej medzere, silne priťahované gravitačným poľom Marsu. Na rozdiel od príťažlivosti Jupitera, poruchy spôsobené Marsom odstrkujú všetky asteroidy z 4:1 Kirkwoodovej medzery okrem tých, ktoré sú dostatočne vzdialené. Zvyšná koncentrácia asteroidov vo vnútri 4:1 rezonancie obieha s vysokou inklináciou a nízkou excentricitou. Aj v dnešnej dobe sa stáva, že niektorý asteroid pretne obežnú dráhu Marsu a je vyvrhnutý mimo Slnečnej sústavy kvôli vplyvu Marsu.
Z dlhodobého hľadiska je Mars pokladaný za ničiteľa Maďarskej rodiny.
Fréville (Vosges)

Poloha

Obec má rozlohu 6,36 km². Najvyšší bod je položený 445 m n. m. a najnižší bod 300 m n. m.

Obyvateľstvo

Počet obyvateľov obce je 137 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Kopáň

Kopáň (po maď. Koppány) (? - † 998) bol súper Štefana v otázke nástupníctva na uvoľnený maďarský kniežací stolec po kniežati Gejzovi.
Bol šomodské knieža a člen vedľajšej vetvy Arpádovcov podporovaný staromaďarskými náčelníckymi rodmi, vládnuci medzi Blatenským jazerom a Drávou.

Konflikt so Štefanom

Len čo uhorské veľkoknieža Gejza zomrel, vystúpilo so svojimi nárokmi na uhorský trón šomodské knieža Kopáň. Kopáň si chcel nároky zabezpečiť – legitímne v zmysle dovtedy platného seniorátu a levirátu sobášom s vdovou po Gejzovi, Šarlotou, matkou samotného Štefana a sestrou Kopáňovej matky. Šarlotu preto obliehal vo Veszpréme (nakoniec Šarlotu nedobyl). Proti Štefanovi sa však vzbúrili aj ďalšie pohanské zadunajské kniežatá. Štefan sa uchýlil vo svojom Nitrianskom kniežatstve u Poznanovcov a Huntovcov, ktorí spolu s nemeckými rytiermi aj posilnili jeho vojsko. Tieto zjednotené vojská napokon porazili Kopáňa pri Veszpréme (podľa niektorých zdrojov v roku 998) a Kopáň bol zabitý, pravdepodobne samotným veliteľom Štefanovho vojska, švábskym rytierom Vencelínom. Telo Kopáňa bolo potom údajne rozštvrtené a rozvešané na mestských bránach Ostrihomu, Veszprému, Rábu, jeho posledná časť bola poslaná do Sedmohradska do sídla sedmohradského kniežaťa Ďulu I.

Význam

No Gejza spolu so svojim synom Štefanom (Vajkom) významným spôsobom zasiahli do pravidiel a tradícií starých Maďarov - najsilnejšie asi prijatím kresťanstva. Je to možné považovať za rozchod s pôvodnými maďarskými hodnotami, čo mohlo spôsobiť aj sformovanie pomerne silnej opozície proti Štefanovi, ktorý sa po Gejzovej smrti snažil si uplatniť nárok na kniežací stolec. Tým sa však dostal do otvoreného konfliktu s Kopáňom, ktorý bol významne podporovaný konzervatívne zmýšľajúcou časťou vytvárajúcej sa maďarskej šľachty. Ich vystúpenie však vyznieva skôr ako obrana zažitých tradícií a snaha o zmarenie inovácií, ktoré Štefan zosobňoval, ako priama podpora osoby Kopáňa.
V Kopáňovi a Štefanovi nachádza maďarská historická tradícia dva diametrálne protiklady - prvý z nich prežíva v národnom povedomí ako zástanca tradície a národnej hrdosti a obhajuje pôvodné staré maďarské pohanstvo, zatiaľčo druhý predstavoval nový trend - kresťanstvo a rozchod s pôvodným maďarským náboženstvom, čím mala byť dosiahnutá úspešná integrácia do kresťanského sveta.
Je nutné poznamenať, že duch maďarskej historickej tradície sa silno prikláňa ku Kopáňovi ako ochrancovi suverenity Maďarov.
Stredná odborná škola obchodu a služieb (Topoľčany, T. Vansovej 2)

História školy

Počiatky založenia školy siahajú do roku 1983, presnejšie 1. júla 1983. V tento deň bolo zriaďovacou listinou GR OTEX Bratislava zriadené SOUo. Budova bola z rekonštruovaná z pôvodného veľkoobchodného skladu. Voľné kapacitné miesta v hoteli Stred boli využité ako internát pre viac ako 350 žiakov prevažne zo západného Slovenska.
Dňa 1. septembra 1983 sa uskutočnilo slávnostné otvorenie SOU obchodného v Topoľčanoch pre 391 žiakov v učebnom odbore predavač so zameraním na textil a odievanie s pôsobnosťou západoslovenského kraja. V roku 1989 bola dokončená prístavba školy, ktorá obsahovala aj novú telocvičňu. V roku 1992 pribudli nové učebne odbory: aranžér, kuchár, čašník a nový štvorročný študijný odbor - obchodný pracovník.
V školskom roku 2006/2007 bola založená, Stredná škola podnikania s SOUo s odborom škola podnikania. Začiatkom ďalšieho školského roku sa bývalé SOUo a Stredná škola podnikania zlúčili a vznikla‚ Združená stredná škola. S novým školským zákonom prišiel aj nový názov a škola bola premenovaná na Strednú odbornú školu. V školskom roku 2008/2009 bol založený nový päťročný študijný odbor - hotelová akadémia.

Súčasnosť

Od školského roku 2009/2010 dostala škola k názvu SOŠ prívlastok obchodu a služieb, a tak vznikla Stredná odborná škola obchodu a služieb – SOŠoas. V súčasnosti školu navštevuje takmer 302 žiakov, ktorí sa učia v študijných a učebných odboroch a v nadstavbových štúdiách. V školskom roku 2009/2010 bolo otvorených 25 tried, z toho bolo otvorených 7 prváckych tried a jedna prvá trieda nadstavbového štúdia.

Študijné odbory

Absolventi dosiahnu úplné stredné odborné vzdelanie, získajú maturitné vysvedčenie a môžu pokračovať v štúdiu na vysokej škole.

Hotelová akadémia

Po ukončení päť ročného štúdia so širokým odborným profilom je absolvent schopný samostatne podnikať v hotelových reštauračných službách, vykonávať manažérske práce v stravovacom a ubytovacom zariadení.

Škola podnikania

Po absolvovaní štvorročného štúdia môže absolvent študovať na vysokých školách a univerzitách ekonomického a právneho zamerania, môže prevádzkovať malé a stredné podniky v rôznych odvetviach národného hospodárstva.

Obchodný pracovník

Absolventi sú kvalifikovaní pracovníci schopní samostatne vykonávať pracovné činnosti v obchodno-prevádzkových, alebo vybraných technicko-hospodárskych funkciách prevádzkového charakteru. Okrem maturitného vysvedčenia získajú aj výučný list.

Kuchár, čašník, servírka

Štvorročný študijný odbor, po ktorom absolventi môžu pokračovať v štúdiu navysokej škole alebo pracovať v gastronómii, reštauráciách, ako manažéri a podnikať vo svojom odbore.
Uraľskij zavod transportnogo mašinostrojenija

Uraľskij zavod transportnogo mašinostrojenija (skr. Uraltransmaš, rus. Уральский завод транспортного машиностроения, Уралтрансмаш) je ruský závod vyrábajúci vojenskú techniku, električky a ropné čerpacie stanice. Spoločnosť sídli v Jekaterinburgu  a je členom vedecko-priemyselnej korporácie Uralvagonzavod, ktorá vlastní 86,808% podiel akcií Uraltransmašu.
Kinrooi

Obyvateľstvo

Obec má približne 12 227 obyvateľov (2010).
Úsvit - Národná koalícia

Úsvit - Národná koalícia (čes. Úsvit - Národní koalice), od júna 2013 do júna 2014 Úsvit priamej demokracie Tomia Okamuru (čes. Úsvit přímé demokracie Tomia Okamury) a od júna 2014 do augusta 2015 Úsvit priamej demokracie (čes. Úsvit přímé demokracie) je české politické hnutie, ktoré založil senátor česko-japonského pôvodu Tomio Okamura. Euróskeptické hnutie sa usilujúce o presadenie zmeny ústavy na posilnenie priamej demokracie. Od roku 2015 sa hlavnou témou hnutia stal odpor proti imigrácii. Spolupracuje s iniciatívami ako Blok proti Islámu, Islám v České republice nechceme a i.
Úsvit založil Tomio Okamura, keď bol pre nedostatok petičných podpisov zamietnutý ako kandidát na českého prezidenta vo voľbách v roku 2013. Hnutie vzniklo v máji 2013 a na Ministerstve vnútra bolo zaregistrované dňa 19. júna 2013. Po predčasných voľbách do Poslaneckej snemovne Parlamentu ČR, ktoré sa konali v októbri 2013, je hnutie v Snemovni zastúpené 14 mandátmi.
Na jar 2015 odišiel z hnutia Tomio Okamura, kvôli údajnému puču v strane a spolu s ďalšími dvomi poslancami založil vlastnú stranu Sloboda a priama demokracia. Následne z hnutia vystúpilo postupne 6 poslancov poslaneckej snemovne. Predsedom bol menovaný Miroslav Lidinský a hnutie zmenilo názov na Úsvit - Národná koalícia.
Ruen

Ruen (bulh. Руен) – bulharská dedina, rozprestierajúca sa v Burgaskej oblasti. Stredisko rovnakozvaného rajónu.

Geografia

Obec sa nachádza na juhovýchode Bulharska. Cestná vzdialenosť od Burgasu je 43,4 km. Leží v nadmorskej výške 150 m n. m.

Demografia

Stav populácie k 15. júnu 2013 predstavoval 2 607 obyvateľov.
Montels (Ariège)

Poloha

Obec má rozlohu 3,73 km². Najvyšší bod je položený 544 m n. m. a najnižší bod 413 m n. m.

Obyvateľstvo

Počet obyvateľov obce je 158 obyvateľov (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Cherisy

Poloha

Obec má rozlohu 12,38 km². Najvyšší bod je položený 139 m n. m. a najnižší bod 74 m n. m.

Obyvateľstvo

Počet obyvateľov obce je 1 851 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Idiografické

Idiografické (gr. idios = osobitý, tetos =ustanovený, grapho = píšem) je týkajúce sa individualizačnej metódy, ktorú používajú vedy skúmajúce spoločenské javy, zisťuje jednotlivé. Opakom je nomotetické. Termín idiografické zaviedla bádenská škola novokantovstva.
Wahhábizmus

Vznik

Hnutie vzniklo ako reakcia na morálny úpadok obyvateľov Arábie. Wahhábisti odmietali zvyky z predislamských čias aj neskoršie novátorské praktiky. Zničili hroby mnohých svätcov, vrátane hrobov členov Muhhamedovej rodiny v Medíne. Aj dnes mŕtvych pochovávajú do neoznačených hrobov v púšti. Zakazovali fajčenie tabaku a hašiša, hudbu, hlasný spev a nosenie šperkov u mužov.

Charakteristika a súčasnosť

Saudská Arábia je kolískou islamu. Takmer všetci domáci obyvatelia sú sunnitskí moslimovia. Puritánsky islam podľa výkladu wahhábovských ulámov je štátnym náboženstvom. Legitimita monarchie spočíva na spojenectve vojenskej moci beduínskeho emirského rodu Saúd a wahhábovským hnutím.
Wahhábovci boli prísni monoteisti - odmietali novátorstvo. Saudská Arábia preto nemá ústavu, riadi sa Koránom a šaríatskym právom, ktoré ulámovia vykladajú podľa habalovskej právnej školy. V prípadoch, ktoré nemajú riešenia v týchto prameňoch, využívajú idžtihád. Aj v sociálnej politike a bankovníctve platia islamské princípy.
Kraľovská samovláda naráža na rastúcu kritiku vzdelanej verejnosti. V krajine nie sú odbory ani politické strany. Dominantnou vrstvou spoločnosti sú ľudia z Nadždu, geografického a kultúrneho centra kráľovstva.
Na začiatku 20. storočia sa ešte obyvatelia Saudskej Arábie delili na kmene; od 30. rokov, keď kráľ Abd al-Azíz Ál Saúd rozdrvil vzburu ichwánu, a v dôsledku ťažby ropy stratili kmeňové vzťahy význam. V 60. rokoch sa dostala ekonomika do vážnej krízy. Vzniká marxistická a nacionalistická opozícia. Po čase vedenie opozície preberajú islamskí radikáli kritizujúci prítomnosť cudzincov v krajine.
V 70. rokoch sa aktivizoval wahhábovský ichwán. Asi 400 ichwánskych ozbrojencov 20. novembra 1979 obsadilo Veľkú mešitu v Mekke a vyzvalo na zvrhnutie monarchie. Vzburu zlikvidovala armáda s pomocou francúzskych protiteroristických odborníkov. Došlo pritom k porušeniu posvätného charakteru mešity ako útočiska, čo vyvolalo kritiku ostatných moslimských vodcov.
Dnešnú opozíciu tvoria študenti, absolventi náboženských univerzít a mladí ulámovia. Tí sú v kontakte so sýrsko - palestínskymi členmi Muslimských bratov. Vládu obviňujú z korupcie, z nepriateľského spojenectva s USA vrátane americkej vojenskej prítomnosti, z porušovania zásad islámu a diktátorskych spôsobov vládnutia. Kritizujú politické, sociálne a náboženské aspekty wahhábizmu. Hlavným predmetom kritiky je existencia náboženskej polície. Mladí intekektuáli poukazujú na spojitosť wahhábovskej doktríny s teroristickými útokmi v Saudskej Arábii po roku 2003.
Saudská Arábia na ďalej čelí kritike pre porušovanie ľudských práv vykonávaním šarítskych trestov (hadd) a pre nerovnoprávne postavenie žien.
V Saudskej Arábii sa nachádza Mekka a Medina - symbolické srdce islamu. Miliónom pútnikom sa tu predkladá ortodoxná forma islamu. Saudská Arábia využíva finančné prostriedky na propagáciu wahhábizmu v islamských krajinách.
Pavol V. Podolay

Vzdelanie

Je absolventom Gymnázia Jána Papánka na Vazovovej ulici. Ďalej študoval na SVŠT v Bratislave, štúdium však neukončil pre odchod do Nemecka, a vyštudoval Vysokú školu pre politiku (Hochschule für Politik) pri Ludwig-Maximilian Universität (LMU) Mníchov. Absolvoval kurz ekonomiky a manažmentu na švajčiarskom inštitúte a ďalej sa vzdelával v oblasti IT na Technickej univerzite Mníchov.

Život

Narodil sa v roku 1946 v Bratislave. Po vyučení sa za medicínskeho technika na Ústave experimentálnej medicíny Slovenskej akadémie vied začínal ako kardiotechnik pri operáciách srdca na 2. chirurgickej klinike Lekárskej fakulty Univerzity Komenského v Bratislave na Partizánskej ulici, ktorú viedol akademik MUDr. Karol Šiška. V roku 1968 bol v operačnom tíme, ktorý uskutočnil prvú transplantáciu srdca nielen v Česko-Slovensku, ale aj v strednej a východnej Európe. Na klinike pracoval aj na vývoji umelej srdcovej chlopne a iných technických zariadení v oblasti chirurgie srdca. V roku 1968 pracoval na renomovanej univerzite ETH (Eidgenössische Technische Hochschule) v Zürichu. Neskôr zakladal na Ústave lekárskej kozmetiky v Bratislave technické oddelenie. V roku 1982 sa vysťahoval do Nemecka. Od roku 1985 pôsobí v oblasti výskumu a IT na Technickej univerzite v Mníchove. Je aj publicisticky činný v oblasti hospodárstva a politiky. Po novembri 1989 založil v Bratislave a v Prahe jedny z prvých distribučných firiem pre lieky a doviezol do Česko-Slovenska prvý liek na odučenia sa od fajčenia.

Verejnoprospešná činnosť

V Nemecku sa začal v 90. rokoch angažovať aj v krajanských spolkoch, kde bol v roku 1998 zvolený za prezidenta Slovensko-Nemeckej únie a hovorcu Európskej rady Svetového kongresu Slovákov. V roku 2002 založil v Mníchove Nemecko-slovenskú hospodársku úniu na podporu hospodárskych kontaktov medzi oboma krajinami, kde je dodnes jej prezidentom. V roku 2003 bol vymenovany prvým bratislavským županom na Slovensku Ľubo Romanom za čestného reprezentanta BSK pre Slobodný štát Bavorsko. Ako člen Wirtschaftsattaché Club Bayern má kontakty aj v najvyšších štátnych orgánoch Slobodného štátu Bavorsko, ktoré využíva aj pre lobing Bratislavského samosprávneho kraja. Tieto svoje možnosti využíva nielen v prospech župy ale aj Slovenska, za čo bol v novembri 2010 županom Pavlom Frešom vymenovaný za Čestného občana Bratislavského samosprávneho kraja.

Šport

V roku 1969 sa začal venovať aj automobilovému športu. Bol spoluzakladateľom Rallye Clubu Bratislava, kde v tej dobe spolu zo Strakom, Studeničom, Rajnohom, Matlovičom, Žigrajovou a Rybárikom dali základy automobilovému rely športu na Slovensku. V roku 1978 sa stal na vozidle Škoda 120 S Rallye absolútnym majstrom Slovenska v rely. V roku 1985 štartoval s vozidlom Audi 80 GTE v seriáli nemeckých pretekoch do vrchu. V Spolkovej republike Nemecko bol v roku 1989 manažérom prvého československého tímu F3, kde umožnil dvom pretekárom z Česko-Slovenska (Vorel a Dobrota) účasť v medzinárodných nemeckých majstrovstvách formule 3, v ktorých práve vtedy začínal svoju kariéru F3 aj neskorší 7-násobný majster sveta F1 Michael Schumacher.
Haravesnes

Poloha

Obec má rozlohu 2,4 km². Najvyšší bod je položený 139 m n. m. a najnižší bod 62 m n. m.

Obyvateľstvo

Počet obyvateľov obce je 46 (2009).
Nasledujúci graf zobrazuje vývoj počtu obyvateľov v obci.
Zdroje: INSEE